CELEX: 62009CN0043
Language: sk
Date: 2009-01-29 00:00:00
Title: Vec C-43/09 P: Odvolanie podané 29. januára 2009 : Helénska republika proti rozsudku Súdu prvého stupňa (ôsma komora) z  19. novembra 2008 vo veci T-404/05, Helénska republika/Komisia Európskych spoločenstiev

21.3.2009   
            
            
               SK
            
            
               Úradný vestník Európskej únie
            
            
               C 69/29
            
         Odvolanie podané 29. januára 2009: Helénska republika proti rozsudku Súdu prvého stupňa (ôsma komora) z 19. novembra 2008 vo veci T-404/05, Helénska republika/Komisia Európskych spoločenstiev
   (Vec C-43/09 P)
   (2009/C 69/53)
   Jazyk konania: gréčtina
   Účastníci konania
   
      Odvolateľka: Helénska republika (v zastúpení: Charalambos Meidanis a M. Tassopoulou)
   
      Ďalší účastník konania: Komisia Európskych spoločenstiev
   Návrhy odvolateľky
   
               —
            
            
               vyhovieť tomuto odvolaniu a vyhlásiť ho za dôvodné,
            
         
               —
            
            
               zrušiť rozsudok vyhlásený Súdom prvého stupňa Európskych spoločenstiev 19. novembra 2008 vo veci T–404/05 Helénska republika/Komisia, ktorý je predmetom tohto odvolania v celom jeho rozsahu,
            
         
               —
            
            
               zaviazať žalovanú na náhradu trov konania.
            
         Odvolacie dôvody a hlavné tvrdenia
   Vo svojom rozsudku z 19. novembra 2008, ktorý je napadnutý týmto odvolaním, Súd prvého stupňa Európskych spoločenstiev zamietol žalobu v celom jej rozsahu.
   Na podporu odvolania smerujúceho proti uvedenému rozsudku sa Helénska republika dovoláva troch odvolacích dôvodov.
   Prvým odvolacím dôvodom odvolateľka uvádza, že Súd prvého stupňa nesprávne vykladal a uplatňoval právo Spoločenstva, pokiaľ ide o otázku príslušnosti Komisie ratione temporis na uplatnenie predmetnej finančnej opravy a že jeho rozsudok obsahuje nekoherentné odôvodnenie.
   Druhý odvolací dôvod sa zakladá na tvrdení podľa ktorého Súd prvého stupňa nesprávne vykladal a uplatňoval právo Spoločenstva, pokiaľ ide o porušenie zásady zákazu retroaktivity vo vzťahu k dodržaniu reklamných opatrení a že jeho rozsudok v tejto súvislosti obsahuje nekoherentné odôvodnenie.
   Tretí odvolací dôvod sa zakladá na skutočnosti, že bola porušená zásada proporcionality, ktorá je zásadou práva Spoločenstva.